

**УРОК: Набиране на ресурси- средства, книги, дрехи- нуждаещите се**

 **Стефка Пенева, учител в СУЕЕ „Св. Константин-Кирил Философ”,**

 **гр. Русе**

**Часовете са проведени в III„A“ клас на 10.04.2018 г. и 13.04.2018г.**

*„Всички деца искат топлина, любов и закрила“*

**Цел на урока**

*Целта на урока е задълбочаване на знанията и умения за доброволчеството като инициатива в полза на общността;Учениците да предложат и реализират свои идеи за помощ и проекти в полза на другите;*

*Да се запознаят третокласниците с начините за набиране на ресурси за нуждаещите се;Да се развие емпатията и съпричастността у децата;*

**Материали**

• *опаковъчна хартия*

*• кашони*

**Описание**

**1 час**

*Урокът започнах на 10.04. с игра „ Сподели“ , като задачата на учениците беше да споделят нещо хубаво с другарчето до себе си. Децата коментираха чувства, настроения и емоции, изпитани и споделени преживявания през ваканцията и великденските празници. Учениците сами откриха, че понякога е нужен само малък жест на внимание и споделени емоции, за да се почувства по-добре и празникът да стане по- хубав за всички. Насочих вниманието на третокласниците към познатото за тях произведение „ При слънцето“ от Аведик Исаакян. Говорихме за светлите християнски празници, за очакванията и надеждите на хората. Дискутирахме по темата как живее момчето и семейството от произведението, какви затруднения и желания има детето. Разсъждавахме върху думите защо търси слънцето и какво всъщност иска малкото сираче. Децата дискутираха по въпроса как го приема новото му семейство, как реагира непознатият чичко, какво прави майката и как се отнасят към него другите деца. Коментирахме дали момчето е намерило накрая слънцето и къде се чувства защитено като в своя дом. Учениците споделиха, че всички деца искат топлина и любов, закрила и да се чувстват сигурни, защитени и обичани, че имат сходни желанияи нужди. Насочих вниманието на третокласниците към тези, деца, които са в нужда, че и те харесват подаръци и се радват, когато получат такива. Учениците изказаха предложения как да се включим и да помогнем. Набелязахме няколко инициавиви, в които да участваме и да зарадваме дете. По идея на третокласниците още първите месеци от годината се включихме в кампанията „Капачки за играчки“ и започнахме събираме на капачки, които да занесем в болницата, а там със събраните средства от издадените капачки, да се закупи оборудване и играчки за детското отделение на болницата. Планирахме да събираме капачки до края на месец май и после да ги предадем за благотворителност.*

*Предните месеци предложих на учениците да се включим в благотворителната инициатива и да зарадваме дете с подарък, книга или дреха. Подготвихмеучастието си в нова благотворителна инициатива на*[*Младите успели българи*](https://www.facebook.com/Uspelite.bg/?hc_ref=ARRRJaDGHWIcZkDOe3LrizJCOFyMJ_F6oKivpvsVyH939IdT2fmh25RTxzg_FBEuKL0)*-*[*http://uspelite.bg/stani-buditel-i-podari-knigi-za-uchilishteto-v-selo-yasenovets-1*](http://uspelite.bg/stani-buditel-i-podari-knigi-za-uchilishteto-v-selo-yasenovets-1)*-Стани будител и подари книги за училището в село Ясеновец.*

*Учениците приеха с готовност идеятад а помагат, а родителите ни съдействаха и подкрепиха в мисията.*

 *Коментирахме какво може да донесем и в продължение на няколко дни учениците донесоха книги, за да зарадват децата в село Ясеновец.*

***2 час***

*Урокът продължих на 13.04. с припомняне на термините доброволец, дейност в полза на общността, филантропия и дарители. Продължихме със събирането на книги за децата от село Ясеновец. Ученици и родители откликнаха на благотворителната кампания и в продължение на няколко дни събрахме нови и стари , но запазени книги за децата от Ясеновец. Събраните книги и подаръци за кампанията поставихме в кашон и планирахме скоро да изпратим с куриер на посочения адрес. Третокласниците се развълнуваха от подарените нови и стари книги и разказваха за своите преживявания, четейки и докосвайки се до книгите. Представиха си колко развълнувани ще бъдат децата от село Ясеновец, разлиствайки и държейки техните книги. Разсъждавахме върху думите, че споделената книга, е споделена радост и носи двойно удоволствие за този, който я дарява.*

**От коментарите в час**

*„ Ако си добър и светът става по - добър.“*

*„Всички деца искат топлина, любов и закрила.“*

*„О, колко е хубаво да правиш добро“*

*„ Децата трябва да се чувстват сигурни, защитени и обичани.“*

 *„Всички деца обичат изненади и подаръци“*

*„Ако двама души имат по една ябълка и си ги разменят – те пак имат по една ябълка. Ако имат по една книга и си ги разменят – всеки ще прочете и двете.“*

**Идеи за надграждане**